1. trolejbusu maršruts (Rīga)

1. trolejbusu maršruts ir Rīgas sabiedriskā transporta trolejbusu maršruts, kas kursē no Pētersalas līdz Valmieras ielai Latgales priekšpilsētas Avotu ielas apkaimē. Tas ir senākais trolejbusu maršruts Rīgā.

1. trolejbusu maršruta kopējais garums sasniedz 8,5 km. Virziena Pētersala — Valmieras iela kopējais garums ir 4,2 km, bet virziena Valmieras iela — Pētersala kopējais garums ir 4,3 km.Trolejbusu maršrutu saraksts, riga.mashke.org

Darbdienās 1. trolejbusu maršrutā kursē 2 trolejbusi, brīvdienās — nekursē vispār. Maršrutu apkalpo RP SIA "Rīgas satiksme" 1. trolejbusu parks.

 Vēsture 
Trolejbusu satiksme pirmajā regulārajā pasažieru pārvadāšanas līnijā Rīgā tika atklāta 1947. gada 4. novembrī, pulksten 16.30, Krišjāņa Valdemāra ielas un Kalpaka bulvāra krustojumā (gada sākumā darbību uzsāka mācību trolejbusu līnija "Brasas dzelzceļa stacija — Gaisa tilts"). Trolejbusi jaunizveidotajā maršrutā kursēja no Viesturdārza (galapunkts atradās Ausekļa ielā) līdz Ģertrūdes, Satekles un Valmieras ielu krustojumam.Trolejbusu satiksmes hronoloģija 1947.—1950., riga.mashke.org

Vēlāk trolejbusu kustība 1. maršrutā tika izmainīta: galapunkts Ausekļa ielā tika pārcelts uz apgriešanās apli pie Pulkveža Brieža, Pētersalas ielas un Ganību dambja krustojuma, tur tika izveidots jaunais galapunkts "Pētersalas iela". Līdz ar izmaiņu stāšanos spēkā 1. maršruta trolejbusi vairs nebrauca pa Klusā centra ielām — Elizabetes, Vīlandes, Vidus un Ausekļa ielām.

No 2019. gada 8. jūlija līdz 2020. gada 13. martam un no 2020. gada 1. septembra līdz 23. oktobrim, un kopš 2023. gada 2. oktobra iekāpšana 1. maršruta trolejbusos notiek tikai pa priekšējām durvīm.

No 2020. gada 16. jūlija līdz 16. augustam trolejbusu maršruts tika īslaicīgi slēgts, saistībā ar Tērbatas ielas slēgšanu transporta satiksmei, ielu atvēlot gājējiem un tirgotājiem. Maršruts īslaicīgi slēgts arī iepriekš, saistībā ar Rīgas domes ielu slēgšanas eksperimentu, kura ietvaros katra mēneša pirmajā sestdienā kāda no centra ielām tika pilnībā atvēlēta gājēju satiksmei un ielu tirdzniecībai.

Kopš 2021. gada 16. janvāra atcelti brīvdienu reisi, saistībā ar otrā ārkārtas stāvokļa izsludināšanu valstī un COVID-19 pandēmijas izraisīto reisu samazināšanu.

No 2021. gada 16. augusta maršruts atkal tika slēgts saistībā ar remontdarbiem Ģertrūdes ielā. 2023. gada 2. oktobrī 1. trolejbusa maršruta kustība tika atjaunota.

No 2024. gada 1. augusta galapunkts "Pētersalas iela" tika pārdēvēts par "Pētersala".

 Maršruts 
 Virzienā Pētersala — Valmieras iela trolejbusi kursē pa šādām ielām: Pulkveža Brieža iela, Kalpaka bulvāris, Krišjāņa Valdemāra iela, Raiņa bulvāris, Brīvības bulvāris, Tērbatas iela un Ģertrūdes iela.
 Virzienā Valmieras iela — Pētersala trolejbusi kursē pa šādām ielām: Ģertrūdes iela, Satekles iela, Kurbada iela, Ģertrūdes iela, Tērbatas iela, Kalpaka bulvāris un Pulkveža Brieža iela.

 Pieturvietas 
1. trolejbusu maršrutā ir 20 pieturas, katrā virzienā pa 10 pieturām.
Nr.NosaukumsPēc pieprasījuma 1 Pētersala 2 Hanzas iela 3 Elizabetes iela 4 Raiņa bulvāris 5 Tērbatas ielax 6 Blaumaņa ielax 7 Krišjāņa Barona ielax 8 Aleksandra Čaka ielax 9 Avotu ielax 10 Valmieras ielaxNr.NosaukumsPēc pieprasījuma 1 Valmieras ielax 2 Ģertrūdes ielax 3 Avotu ielax 4 Aleksandra Čaka ielax 5 Krišjāņa Barona ielax 6 Blaumaņa ielax 7 Tērbatas ielax 8Medicīnas muzejs 9 Hanzas iela 10 Pētersala

 Maršruts ar mainītu virzienu 
 Virzienā 1. trolejbusu parks (Ganību dambī) — Valmieras iela trolejbusi kursē pa šādām ielām: Ganību dambis, Pulkveža Brieža iela, Kalpaka bulvāris, Krišjāņa Valdemāra iela, Raiņa bulvāris, Brīvības bulvāris, Tērbatas iela un Ģertrūdes iela.
 Virzienā Valmieras iela — 1. trolejbusu parks (Ganību dambī) trolejbusi kursē pa šādām ielām: Ģertrūdes iela, Satekles iela, Kurbada iela, Ģertrūdes iela, Tērbatas iela, Kalpaka bulvāris, Pulkveža Brieža iela, Ganību dambis un Dambja iela.

 Maršruta ar mainītu virzienu pieturvietas 
 Virzienā 1. trolejbusu parks (Ganību dambī) — Valmieras iela ir 13 pieturas.
 Virzienā Valmieras iela — 1. trolejbusu parks (Ganību dambī) ir 15 pieturas.

Nr.NosaukumsPēc pieprasījuma 1 Rāmuļu ielax 2 Rankas ielax 3 Lugažu ielax 4 Pētersala 5 Hanzas iela 6 Elizabetes iela 7 Raiņa bulvāris 8 Tērbatas ielax 9 Blaumaņa ielax 10 Krišjāņa Barona ielax 11 Aleksandra Čaka ielax 12 Avotu ielax 13 Valmieras ielaxNr.NosaukumsPēc pieprasījuma 1 Valmieras ielax 2 Ģertrūdes ielax 3 Avotu ielax 4 Aleksandra Čaka ielax 5 Krišjāņa Barona ielax 6 Blaumaņa ielax 7 Tērbatas ielax 8 Medicīnas muzejs 9 Hanzas iela 10 Pētersalax 11 Lugažu ielax 12 Rankas ielax 13 Rāmuļu ielax 14 1. trolejbusu parksx 15 Ganību dambisx
Iepriekšējie pieturvietu nosaukumi

Dzirnavu iela (pārdēvēta par "Hanzas iela")

Lāčplēša iela (pārdēvēta par Blaumaņa iela")

Brīvības bulvāris (pārdēvēta par "Tērbatas iela")

Pētersalas iela (pārdēvēta par "Pētersala")

 Skatīt arī 
 Trolejbusu satiksme Rīgā
 Sabiedriskais transports Rīgā
 Rīgas satiksme

 Atsauces 

 Ārējās saites 
 Rīgas satiksmes mājaslapa




01